Sveitamarkaðurinn Ljómalind við Sólbakka í Borgarnesi verður eins árs á laugardaginn . Að því tilefni ætla aðstandendur markaðarins að þakka heimamönnum og öðrum viðskiptavinum fyrir frábærar viðtökur með því að efna til afmælishátíðar frá kl. 15 - 17 . Á hátíðinni verður hægt að smakka á söluvörum , afmæliskaka verður á boðstólnum og þá munu fulltrúar Mýranauts sjá um að grilla fyrir gesti . Einnig verða ýmis tilboð á vörum markaðarins . Tónlistarmenn úr héraði stíga auk þess á stokk . Sumaropnunartími hefur nú tekið gildi í Ljómalind og er opið alla daga frá kl. 11 - 18 .